fi fi nds fi fi nds fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi it fi fi fi fi fi fi ur fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi et fi fi fi fi fi fi fi fi fi fi fi fi fi en fi fi fi fi fi cs fi fi de fi fi uk fi fi fi fi fi fi fi fi fi fi fi es en tr es fi en fi fi fi
Tietoa osaamisperusteisuudesta kouluttajalle — Jyväskylän kesäyliopisto
Jyväskylän yliopisto | Jyväskylän kesäyliopisto
Musiikin, taiteen ja kulttuurin tutkimuksen laitos
Bio- ja ympäristötieteiden laitos
Matematiikan ja tilastotieteen laitos
Monikielisen akateemisen viestinnän keskus
JYUniorit - Lasten ja nuorten yliopisto
uMove - Jyväskylän korkeakoululiikunta
Yliopistokauppa SOPPI ja verkkokauppa
Jyväskylän kesäyliopisto > Hankkeet ja yhteistyö > Kouluttajaksi kesäyliopistoon > Tietoa osaamisperusteisuudesta kouluttajalle
Tietoa osaamisperusteisuudesta kouluttajalle https://kesayo.jyu.fi/fi/yhteistyo/kouluttajaksi-kesayliopistoon-1/tietoa-osaamisperusteisuudesta-kouluttajalle/tietoa-osaamisperusteisuudesta-kouluttajalle https://kesayo.jyu.fi/@@site-logo/logo.png
Vapaan sivistystyön kentällä siirrytään kohti osaamisperusteista ajattelu- ja toimintatapaa, minkä vuoksi myös Jyväskylän kesäyliopiston koulutustarjonnasta osa tullaan määrittelemään osaamisperusteisesti. Muutoksen tavoitteena on parantaa mahdollisuuksia tunnistaa ja tunnustaa vapaan sivistystyön kautta hankittua osaamista.
Osaamisperusteisuuden periaatteena on, että osaamista voidaan hankkia monella eri tavalla. Koulutuksen osaamisperusteisessa toteuttamisessa siirrytään opetuskeskeisestä näkökulmasta oppimiskeskeisyyteen.
Käytännössä muutos näkyy siten, että olemassa olevia koulutuskuvauksia kirjoitetaan uuteen muotoon. Uusi osaamisperusteinen koulutuskuvaus sisältää osaamistavoitteet, koulutuksen laajuuden opintopisteinä sekä osaamisen arviointiin liittyvät asiat. Kuvaustavassa keskitytään opiskeltavan sisällön sijasta kuvaamaan opiskelijan osaamista.
Osaamistavoitteet: Osaamistavoitteissa kuvataan selkeästi ja konkreettisesti sitä, mitä opiskelija koulutuksen suoritettuaan osaa. Osaamistavoitteiden täytyy olla opiskelijoiden saavutettavissa ja niiden toteutumista on kyettävä arvioimaan. Osaamistavoite kertoo sekä opettajalle että opiskelijalle, millaista oppimista opiskelijan tulee tavoitella koulutuksen aikana.
Koulutuksen laajuus: Koulutuksen laajuus ilmoitetaan opintopisteinä, jotka kuvaavat koulutukseen vaadittavaa työn määrää. Yksi opintopiste vastaa opiskelijan noin 27 tunnin keskimääräistä työpanosta.
Osaamisen arviointi: Osaamistavoitteiden pohjalta laaditaan koulutuksen arviointi. Osaamisperusteinen arviointi on kriteeriperusteista eli opiskelijan osaamista verrataan osaamistavoitteisiin ja arviointikriteereihin. Arviointikriteeri kuvaa osaamisen laatua eli miten opiskelijan pitää osata. Jyväskylän kesäyliopiston vapaatavoitteiset opinnot arvioidaan asteikolla hyväksytty/hylätty. Lähtökohtana on, että koulutuksen hyväksytty suorittaminen edellyttää vähintään osaamistavoitteissa kuvatun osaamisen saavuttamista.
Mitä hyötyä osaamisperusteisuudesta on?
Koulutusten osaamisperusteinen kuvaaminen mahdollistaa opintosuoritusten viemisen valtakunnalliseen tutkinto- ja opintosuoritusrekisteriin eli niin kutsuttuun Koski-tietovarantoon. Opiskelijalle tämä on hyödyllistä, sillä Koskeen vietävät opintosuoritukset mahdollistavat osaamisen tunnistamisen ja tunnustamisen myöhemmissä opinnoissa (mm. opintojen korvaavuudet/hyväksiluku) tai työelämässä (opiskelutodistukset).
Osaamistavoitteiden avulla opiskelija pystyy ohjaamaan opiskeluaan tavoitteiden suuntaisesti. Aukikirjoitetut tavoitteet tukevat myös opettajan roolia oppimisen ohjaajana ja arvioijana. Koulutuskuvausten uudelleen kirjoittamisen yhteydessä opettajalla on hyvä tilaisuus pohtia, millaista osaamista opiskelija koulutuksessa todella hankkii, ja miten koulutuksen sisällöt ja suoritustavat suhteutuvat koulutuksesta saataviin opintopisteisiin.
Jyväskylän kesäyliopiston koulutusten osaamisperusteiset kuvaukset ja arviointi sekä tämä osaamisperusteisuuden esittely on laadittu Opetushallituksen sekä Opetus- ja kulttuuriministeriön julkaisujen pohjalta:
OPH_Opas osaamisperusteiseen arviointiin vapaassa sivistystyössä.pdf
Avoimet työpaikat ja harjoittelupaikat
(3. kerros, Ag B331.1)
Avoinna arkisin klo 9.00-15.00